Prionailurus bengalensis iriomotensis

***Prionailurus bengalensis iriomotensis*** Imaizumi, 1967 é, para moitos autores, unha especie de mamífero carnívoro da familia dos félidos, subfamilia dos felinos, pertencente ao xénero *Prionailurus*, ou, para outros, unha subespecie de *Prionailurus bengalensis* (Kerr, 1792), *Prionailurus bengalensis iriomotensis* (Imaizumi, 1967),

En xaponés, é chamado . No dialecto local da lingua yaeyama, coñécese como , , e .

Está considerado por algúns biólogos como un fósil vivente, xa que a súa forma actual non difire moito da súa forma primitiva.

## Taxonomía 
### Historia 
Cando a especie foi descuberta en 1965 por un grupo de rapaces, os zoólogos considerárona como sobrevivente dunha liña extinta de felinos, e foi clasificada no xénero ***Mayailurus***, co nome científico de *Mayailurus iriomotensis*. antes de volver a ser elevada, polo mesmo autor, ao nivel de especie no mesmo xénero de *Prionailurus bengalensis*, *Prionailurus*. 

Esta postura aínda está en discusión, e moitos estudosos afirman que *Prionailurus bengalensis iriomotensis* debe ser clasificado nunha especie separada, posto que a súa aparencia é moi diferente á de *Prionailurus bengalensis*.

### Etimoloxía 
Para a etimoloxía do xénero, véxae *Prionailurus*.

O epíteto específico, *iriomotensis*, fai referencia á illa onde habita.

## Características 
A súa pelaxe é de cor marrón escura, e posúe unha cola moi poboada. Non pode retraer completamente as súas garras.

Os ollos son duhan cor ámbar clara. O seu nariz é grande e plana, e as súas patas son de 29 a 37&nbsp;mm de ancho, en contraste cos de 24 a 30&nbsp;mm das patas dun gato doméstico.

O cranio é máis longo e máis estreito que o dun gato doméstico. Cando se compara co cranio de *Prionailurus bengalensis*, *Prionailurus bengalensis iriomotensis* ten aproximadamente o mesmo tamaño, pero é máis groso. Debido a isto, o seu cerebro é máis pequeno; o cerebro dun *Prionailurus bengalensis* macho pesa uns 42 g, mentres que o cerebro masculino dun *Prionailurus bengalensis iriomotensis* pesa uns 30 g.

Os machos adoitan creceren até os 50 ou 60&nbsp;cm, e pesan de 3,5 a 5&nbsp;kg. As femias son máis pequenas, medido entre 50 e 55&nbsp;cm de longo e pesando de 3 a 3,5&nbsp;kg. As colas son grosas desde a base até a punta, medindo entre 23 e 24&nbsp;cm de lonxitude. Os seus pescozos tamén son grosos, e os ombros son musculosos, aínda que a súa capacidade para saltar é comparativamente débil. 

### Galería de espécimes disecados, e vídeo dun gato vivo 

File:Prionailurus bengalensis iriomotensis (Felis iriomotensis) - National Museum of Nature and Science, Tokyo - DSC07078.JPG|Espécime naturalizado no Museo Nacional da Natureza e das Ciencias de Toquio.
File:Iriomote yamaneko stuffed cropped.jpg|Cabeza dun espécime naturalizado no Centro de Protección da Vida Salvaxe de Iriomote. As marcas faciais son bien visíbeis.
File:Iriomote yamaneko-yon.jpg|"Yon", un *Prionailurus bengalensis iriomotensis* naturalizado no Centro de Protección da Vida Salvaxe de Iriomote. 
File:Iriomote Wild Cat original version.ogv|*Prionailurus bengalensis iriomotensis*, de noite, en Takana, ao norta da illa.

## Hábitat e distribución 
*Prionailurus bengalensis iriomotensis* é endémico da pequena illa de Iriomote, que ten unha superficie duns 290&nbsp;km². Na illa  predominan as montañas baixas, que van desde os 300 até os 460&nbsp;m de altitude e están poboadas de bosques subtropicais sempre verdes, incluíndo amplas zonas de mangleirais ao longo dos cursos de auga. É o hábitat máis pequeno das especies de felinos salvaxes no mundo.

Estes gatos encóntranse predominantemente nos bosques subtropicais que cobren a illa, a altitudes non superiores aos 200&nbsp;msnm, e prefiren as zonas achegadas aos ríos, os bordos dos bosques e lugares con baixa humidade.

### Galería de imaxes da illa 

Ficheiro:Yaeyama map.png|Mapa das illas Yaeyama, dentro do arquipélago das illas Ryukyu. No centro, a illa de Iriomote.
Ficheiro:Iriomotejima ISS039.jpg|Vista aérea da illa de Iriomote.
Ficheiro:Urauchigawa Jungle.JPG|*Prionailurus bengalensis iriomotensis* está presente no Parque Nacional de Iriomote-Ishigaki.
Ficheiro:Mare falls.jpg|o cadoiro Mārē, onde un grupo de nenos encontrou un *Prionailurus bengalensis iriomotensis* o 5 de maio de 1965.
Ficheiro:Iriomote wildlife conservation centre.jpg|Centro de Protección da Vida Salvaxe de Iriomote.
Ficheiro:Warning signs for Iriomote cat.jpg|Sinal de perigo sinalando a presenza do animal aos automobilistas.

## Notas 
## Véxase tamén 
### Bibliografía 
* Jackson, Peter & Adrienne Farrell Jackson (1996): *Les félins, toutes les espèces du monde*: París / Lausanne: Delachaux et Niestlé. La bibliothèque du naturaliste. ISBN 2-603-01019-0.
* Marion, Rémy; Catherine Marion, Géraldine Véron, Julie Delfour, Cécile Callou & Andy Jennings (2005): *Larousse des Félins*. París: Larousse. ISBN 2-03-560453-2.
* Walker, E. (1975): *Mammals of the World*. 2 Vols. Sixth edition. Baltimore e Londres: The Johns Hopkins University Press. ISBN 978-0-8018-5789-8. 
* Wilson, D. E. & Reeder, D. M., editors (2005): *Mammal Species of the World: A Taxonomic and Geographic Reference* (3rd ed.). Baltimore, Maryland, USA: The Johns Hopkins University Press. ISBN 978-0-8018-8221-0.

### Outros artigos 
* Carnívoros
* Félidos
* Felinos
* Felininos
* *Prionailurus*
* Iriomote

### Ligazóns externas 
* "As a Japanese Island Grows Less Remote, a Wildcat Grows More Endangered". *The New York Times*, 5 de febreiro de 2008 .
* Iriomotekatze (*Prionailurus iriomotensis*) en Welt der Katzen .